Ga ke Kgone go Kgaotša go Dula ke Nagana ka Thobalano _ Bafsa
Nka Kgaotša Bjang go Dula ke Nagana ka Thobalano?
Kgetha ka kelohloko batho bao o tlwaelanago le bona. Ge e ba bagwera ba gago le bao o tsenago le bona ka klaseng ba thoma go bolela ka thobalano ka tsela e gobogilego, go tšea karolo poledišanong go tla fo go thatafaletša go laola dikgopolo tša gago. Gantši o ka hwetša tsela ya go tloga moo ntle le gore o bonagale o itira moloki le go dira gore o kwerwe.
Na o be o ka dumelela virus ya khomphutha e hlasela khomphutha ya gago? Bjale ke ka baka la’ng o dumelela dikgopolo tše di gobogilego di tsena ka monaganong wa gago?
Gopola se: Maikwelo a thobalano ga se sebe. Go ba gona, Modimo o bopile monna le mosadi gore ba kgahlegelane kudu e bile ga se phošo go kgotsofatša kganyogo ya thobalano lenyalong. Ka gona, ge e ba o eba le maikwelo a tseneletšego a thobalano, o se ke wa nagana gore ka tlhago ga o na boitshwaro goba gore o ka se kgone go hlweka boitshwarong.
Therešo e sa fetogego: O ka kgetha seo o tlago go dumelela monagano wa gago gore o dule o nagana ka sona. Ge e ba o rata, o ka hlweka monaganong le boitshwarong!